कृषि मंडी का निर्माण धीमा क्वारी पुल का टेंडर निरस्त
शहर में ट्रैफिक का दबाव
मौजूदा गल्ला मंडी शहर के मध्य में स्थित होने के कारण उपज लेकर आने वाले भारी वाहनों का दबाव शहर के मुख्य मार्ग पर पड़ रहा है। पिछले दिनों ही जिला प्रशासन ने कोतवाली चौराहे से बस स्टैंड चौराहे तक भारी वाहनों के प्रवेश पर रोक भी लगाई हुई है। किसानों को चिंता है कि छोटे वाहन न होने पर वे उपज बेचने गल्ला मंडी कैसे जाएंगे।
आवागमन में आ रही परेशानी
पुल क्षतिग्रस्त पड़ा होने से स्थानीय लोगों को आवागमन में काफी असुविधा हो रही है। लोक निर्माण विभाग ने अस्थायी तौर पर यहां एक रपटा बना दिया है, लेकिन स्थानीय दबंग इस रपटे का अवैध वसूली के रूप में उपयोग होने की खबरे हैं। दुपहिया वाहन चालकों से सबसे ज्यादा नोंकझोंक हो रही है।
1. न्यू कृषि उपज मंडी का मेन गेट। 2. कनावर गांव के पास क्वारी नदी का पुल टूटा हुआ।
फूप-ऊमरी के बीच क्वारी पुल निर्माण का 2.5 करोड़ का टेंडर निरस्त
तेरह माह पहले 19 नवंबर 2014 को फूप-ऊमरी के बीच पड़ने वाले कनावर कस्बे में क्वारी नदी पर बना पुल बीच में से क्रेक हो गया था। पुल के क्षतिग्रस्त होने पर लोक निर्माण विभाग ने ठेकेदार कंपनी को ब्लैक लिस्टेड करते हुए डिजायनर का लाइसेंस निरस्त कर दिया था। इस घटना के बाद अभी तक इसके मेंटेनेंस का काम शुरू नहीं हो पाया है। पिछले माह में ही इस पुल के लिए महाकाल कंस्ट्रक्शन कंपनी का मेंटेनेंस के लिए 2 करोड़ 49 लाख का टेंडर खुला था। यह टेंडर दस फीसदी राशि बढ़ाकर खुला था। बाद में लोक निर्माण विभाग के उच्च अधिकारियों ने कतिपय कारणों से टेंडर को रद्द कर दिया। पुल का निर्माण का टेंडर होने से हजारों राहगीरों को एक बार फिर मायूसी हाथ लगी है।
नई कृषि मंडी में वेयर हाउस बना, लेकिन नहीं कट पा रहा फीता
शहरी क्षेत्र से गल्ला मंडी को मंगदपुरा मौजे में नवनिर्मित कृषि उपज मंडी परिसर में अब तक शिफ्ट हो जाना था, लेकिन फीता कब कटेगा,यह अभी तक तय नहीं हो सका है। नई मंडी में अनाज रखने के लिए वेयरहाउस बनकर तैयार हो चुका है, जरूरी टीनशेड भी बन गए, लेकिन व्यापारियों के लिए कोई स्थान सुलभ नहीं हो सका है। मंडी समिति कहती है कि व्यापारियों के लिए दुकानें बीओटी में बनाईं जाएंगी, लेकिन कब बनेंगी, यह साफ नहीं है। अलबत्ता आंतरिक सड़कें तथा अन्य आवश्यक सुविधाएं जुटाने के लिए राज्य शासन ने हाल में हीं ढ़ाई करोड़ की राशि और मंजूर की है। मंडी शुरू न होने से शहर के लोगों को परेशानी का सामना करना पड़ रहा है।
भास्कर संवाददाता | भिंड
प्रशासनिक इच्छाशक्ति के अभाव में कई विकास कार्य ऐसे हैं जिन्हें पूरा हो जाना था, लेकिन वे अभी भी अधूरे हैं। कृषि उपज मंडी का नवीन परिसर विकसित करने की कवायद पिछले दो साल से चल रही है। दिसंबर 2015 तक यहां गल्ला मंडी शिफ्ट होना थी, लेकिन अभी तक न तो मंडी शिफ्ट हुई और न ही नवीन मंडी का परिसर पूरी तरह विकसित हो पाया। इसी तरह कनावर में क्वारी नदी पर बना पुल एक साल पहले क्षतिग्रस्त हो गया था। नए सिरे से पुल निर्माण के लिए टेंडर भी हो गए थे,लेकिन लोक निर्माण विभाग के वरिष्ठ अधिकारियों ने पिछले दिनों टेंडर रद्द कर दिया।
कुछ काम बाकी है
मंगदपुरा मौजे में नई मंडी तैयार है। कुछ आवश्यक सुविधाएं और पूरी होते ही शिफ्टिंग का काम शुरू करा दिया जाएगा। फीता काटने के लिए वीवीआईपी के कार्यक्रम का भी इंतजार होरहा है। बलवीर सिंह तोमर, मंडी सचिव
पुल का नया टेंडर करेंगे
क्षतिग्रस्त कनावर पुल निर्माण के लिए महाकाल कंस्ट्रक्शन कंपनी का टेंडर निकला था, लेकिन उच्च अधिकारियों ने टेंडर रद्द कर दिया है। नया टेंडर होने के बाद ही पुल बनेगा। मोहर सिंह जादौन, ईई, सेतु संभाग
bho_Deva bho_Deva hin_Deva bho_Deva hin_Deva awa_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva